text: [{"text_idx": "#000000", "text": "Ta\u0301 eg vi\u00f0 krossin syndatyngdur sto\u0301\u00f0"}, {"text_idx": "#000001", "text": "Sangurin, sum byrjar vi\u00f0 yvirskriftini omanfyri, sto\u0301\u00f0 i\u0301 ti\u0301 gomlu sangbo\u0301kini \u201cSalmer og sange\u201d, sum samkoman i\u0301 Thorsgade 40 a\u0301 N\u00f8rrebro plagdi at ny\u0301ta. Hesin stutti sangur plagdi vi\u00f0hv\u00f8rt at vera sungin a\u0301 m\u00f8tum i\u0301 donsku samkomuni og hevur ein tekst vi\u00f0 einum perso\u0301nligum vitnisbur\u00f0i. Sangurin to\u0301ktist m\u00e6r vakur og inniligur \u2013 b\u00e6\u00f0i i\u0301 lagi og bo\u00f0skapi \u2013 og ti\u0301 royndi eg at umseta hann til f\u00f8royskt fyri umlei\u00f0 25-30 a\u0301rum si\u0301\u00f0ani. H\u00f8vundan havi eg ikki enn funni\u00f0 fram til, men sangurin er nu\u0301 komin vi\u00f0 i\u0301 i\u0301 Ny\u0301ggju Sangbo\u0301k og er nr. 529.\nVakra lagi\u00f0 ver\u00f0ur bru\u0301kt til ein kv\u00f8ldsa\u0301lm eisini, og eg gj\u00f8rdist bilsin einafer\u00f0, ta\u0301 eg hoyrdi lagi\u00f0 i\u0301 sending i\u0301 Kringvarpinum, vakurt sp\u00e6lt av Havnar Hornorkestri undir lei\u00f0slu Ove Olsens.\nLagi\u00f0 liggur nu\u0301 a\u0301 youtube undir: \nLegg merki til variatio\u0301nina aftana\u0301 fyrsta vers, ta\u0301 murra\u00f0 ver\u00f0ur, me\u00f0an flestu ljo\u0301\u00f0f\u00f8r tiga,"}, {"text_idx": "#000005", "text": "Lat meg leggja aftrat: at undir einar samkomulegu a\u0301 Zarepta fyri fleiri a\u0301rum si\u0301\u00f0ani seg\u00f0i ein kvinna vi\u00f0 meg, at hennara egni, perso\u0301nligi vitnisbur\u00f0ur kom beinlei\u00f0is fram i\u0301 hesum sangi \u2013 serliga var ta\u00f0 anna\u00f0 \u00f8rindi, hon hugsa\u00f0i um. A\u0301hugavert at hoyra, og eg kundi so l\u00e6ra hana og onnur lagi\u00f0 til sangin, sum tey ikki kendu frammanundan."}]